Diari Oficial de la Generalitat Valenciana


Sumari del DOGV 8286, del 03-05-2018 (2018/3844)

Informació pública sobre la sol·licitud d'autorització d'abocament en el moll sud del port de Gandia, de les aigües provinents d'un taller de fusteria per a manteniment i reparació de vaixells, al terme municipal de Gandia (VERMAR252)
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8286

Data del DOGV
:   03-05-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/3844


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública sobre la sol·licitud d'autorització d'abocament en el moll sud del port de Gandia, de les aigües provinents d'un taller de fusteria per a manteniment i reparació de vaixells, al terme municipal de Gandia (VERMAR252) [2018/3844]  
Sebastián Herrero Castelló, amb CIF 75094716, titular d'un taller de fusteria per a reparació i manteniment de vaixells, sol·licita a aquesta Direcció General, autorització de vessament d'aigües provinents d'un taller, situat al moll sud del port de Gandia, al terme municipal de Gandia.  
Segons el Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, la Direcció General de l'Aigua és l'òrgan directiu que assumeix les funcions en matèria de planificació, gestió i protecció de recursos hídrics, projectes d'infraestructures hidràuliques a la Comunitat Valenciana, excloent-ne les relatives a infraestructures de regadius, construcció i explotació d'infraestructures hidràuliques, planificació i gestió de les conques internes de la Comunitat Valenciana, reutilització i estalvi de l'aigua, excepte les destinades a reg, control i protecció de la qualitat de l'aigua i autorització d'abocaments.  
Cosa que es fa pública, en virtut del que disposa l'article 152.8 del RD 876/2014, de 10 d'octubre pel qual s'aprova del Reglament general per al desplegament i execució de la Llei 22/1988, de 28 de juliol, de costes, perquè en el termini de 20 dies hàbils comptats des de la data d'exhibició d'aquest ofici en el tauler d'anuncis de l'Ajuntament de Gandia, puguen presentar-se per les corporacions i particulars interessats les al·legacions que estimen convenients.  
Durant aquest termini els interessats podran examinar la documentació presentada en l'Ajuntament de Gandia o en el Servei de Planificació de Recursos Hidràulics i Qualitat de les Aigües de la Conselleria d'Agricultura, Medi Ambient, Canvi Climàtic i Desenvolupament Rural, carrer de la Democràcia, número 77, Ciutat Administrativa 9 d- octubre, torre 1- 6a planta, de València, on estarà exposada els dies laborables en horari de 09.00 a 14.00 hores.  
També es podrà consultar el projecte en l'adreça següent URL:  
http://www.agroambient.gva.es/web/agua/participacion-publica  
  
València, 11 d'abril de 2018.- El director general de l'Aigua: Manuel Aldeguer Sánchez.